**Todd White – Ne Féljetek!**

Sziasztok! Csak arra szeretnélek biztatni, hogy ne aggódjatok és ne féljetek! Jézus még mindig a trónon ül ma is, a Bibliám szerint! A kérdés csupán az, hogy Jézus ül a te lelked trónján is? Mert ha nem, mindenféle aggodalom, kétség lép a helyébe, félelem attól, hogy mi fog történni ezután. Mindezek ott csücsülhetnek. Őszintén szólva, Jézus nem fog távozni a trónjáról! Figyeljetek! Olvassátok el a könyv (Biblia) végét! Mi győzünk! Szóval, függetlenül attól, hogy min megyünk most keresztül, mi nyerünk! Most ebben a pillanatban is győzhetsz, ha tényleg Jézusra nézel, aki a hited kezdője és bevégzője! Legyen meggyőződésed, hogy a hited megvallásához ragaszkodsz ingadozás nélkül! Mert ez nem a megingás ideje! Ez nem az aggódás ideje! Ne lépjünk át félelem módba! Figyeljetek! Isten szeret minket! Ő értünk van és velünk van és Ő nagyobb mindennél ezen a világon! Teljesen mindegy min mész most keresztül! Nem ez számít! Bármin is mész most át, Jézus ott van veled a csónakodban! Ne riaszd fel a félelmeddel! Te magad csendesítsd le a vihart! Szeretlek titeket és csak arra szeretnék bátorítani, hogy éljetek hatalmas győzelemben! Nem a győzelem irányába tartunk, hanem abból kiindulva élünk! Hitről - hitre, dicsőségről - dicsőségre haladunk előre, nem pedig egyik akadálytól a másikig... Szeretlek titeket! Isten áldjon benneteket!